കരീനയുടെ സാമിപ്യം എന്നെ സമാധാനിപ്പിക്കുന്നു മരുമകളെ കുറിച്ച് ശര്മിള ടാഗോര് ബോളിവുഡ് താരറാണിയും തന്റെ മരുമകളുമായ കരീന കപൂറിനെ കുറിച്ച് മുതിര്ന്ന നടി ശര്മിള ടാഗോര് പറഞ്ഞ വാക്കുകളാണ് ഇപ്പോള് ആരാധകരുടെ ശ്രദ്ധ നേടുന്നത്. സെയ്ഫ് നല്ലൊരു അച്ഛനാണ് അതേ സമയം കരീനയുടെ ക്ഷമയും ശാന്തതയും തന്നെ ഏറെ ആകര്ഷിച്ച ഗുണങ്ങളാണെന്നും ശര്മിള ടാഗോര് പറയുന്നു. എനിക്ക് അവളെ വളരെ ഇഷ്ടമാണ്. എങ്ങനെയാണ് അവളിത്ര ശാന്തയായി ഇരിക്കുന്നതെന്ന് ഞാന് അത്ഭുതപ്പെടാറുണ്ട്. കരീന അവളുടെ സ്റ്റാഫുമാരോടും ഹെയര് ഡ്രസ്സറോടും ഡിസൈനറോടുമൊക്കെ ഇടപഴകുന്നത് ഞാന് കണ്ടിട്ടുണ്ട്. ഞാനാണെങ്കില് പലപ്പോഴും ഹെയര് ഡ്രസ്സറോടൊക്കെ തട്ടിക്കയറും, പെട്ടെന്ന് ചെയ്തു തീര്ക്കൂ എന്ന് കണിശക്കാരിയാവും. പക്ഷേ കരീന അങ്ങനെയല്ല. ഏറെ ശാന്തതയോടെയാണ് കാര്യങ്ങളെ കൈകാര്യം ചെയ്യുക. ആരുമായും താരതമ്യം ചെയ്യാന് നില്ക്കാതെ, സ്വന്തം കാര്യം ചെയ്യാനിഷ്ടപ്പെടുന്ന കരീനയുടെ ആ ഗുണം തനിക്കേറെ ഇഷ്ടമാണെന്നും ശര്മിള ടാഗോര് കൂട്ടിച്ചേര്ത്തു. അവള്ക്ക് നല്ല ക്ഷമയുണ്ട്, കരീനയില് എനിക്കിഷ്ടപ്പെട്ട ഒരു ഗുണമാണത്. അവളുടെ സാന്നിധ്യം എന്നെ ശാന്തയാക്കുന്നു. അവള് ആരുമായും അവളെ താരതമ്യം ചെയ്യാറില്ല. അവളുടെ കാര്യങ്ങള് സ്വന്തം രീതിയില് ചെയ്യുന്നു. അവളെ മരുമകളായി കിട്ടിയതില് എനിക്കേറെ സന്തോഷമുണ്ട്. അവളെപ്പോഴും പറയും, ഞാന് നിങ്ങളുടെ മകളെ പോലെയാണ് എന്ന്. അതെ നീ എന്റെ മകളാണ് എന്ന് ഞാനും പറയും, എഴുപത്തിയാറുകാരിയായ ശര്മിള കൂട്ടിച്ചേര്ക്കുന്നു. ടൈംസ് ഓഫ് ഇന്ത്യയ്ക്ക് നല്കിയ അഭിമുഖത്തില് സംസാരിക്കുകയായിരുന്നു അവര്. മകന്റെ ജനനശേഷം അമ്മായിയമ്മ നല്കിയ ഉപദേശത്തെക്കുറിച്ച് കരീന അതേ അഭിമുഖത്തില്, മകന് സെയ്ഫിനെ കുറിച്ചും ശര്മിള ടാഗോര് സംസാരിച്ചു. വര്ഷങ്ങള് കടന്നുപോകവെ സെയ്ഫ് എന്ന വ്യക്തി എത്രത്തോളം വളര്ന്നുവെന്നും അവര് നിരീക്ഷിക്കുന്നു. ഞാന് യേ ദില്ലഗി കണ്ടു, അവന്റെ പഴയ അഭിമുഖങ്ങളും, എല്ലാ രസകരമായിരുന്നു. ഇന്നവന് വളരെ പക്വതയുള്ള ഒരാളായി മാറിയിരിക്കുന്നു. നാലു കുട്ടികളുടെ അച്ഛനും മികച്ചൊരു ഷെഫുമാണ് സെയ്ഫ് ഇന്ന്. വായന പോലുള്ള നല്ല ഹോബികള് അവന് വികസിപ്പിച്ചെടുത്തിട്ടുണ്ട്. അവന് നല്ലൊരു പിതാവാണ്, മകനെ കുറിച്ച് ശര്മിള പറയുന്നു. താന് ഇനിയും സിനിമകളില് പ്രവര്ത്തിക്കാന് ആഗ്രഹിക്കുന്നുവെന്നും എന്നാല് കോവിഡിന്റെ മൂന്നാം തരംഗം അവസാനിച്ചതിനു ശേഷമേ അഭിനയത്തിലേക്ക് ഉണ്ടാവൂ എന്നും ശര്മിള ടാഗോര് വ്യക്തമാക്കുന്നു.